Giuseppina Germanetti/Seugn
Artorn

Seugn 
Dame la man, come i fasìo na vòlta;
con l'istess pass andoma arlongh ël vial,
antant che 'l sol a gieuga con le feuje
e con ël vent.

I l'oma nen da manca dle paròle:
ij cheur a bato 'nsema e 'nsema a canto
le nòte dosse fàite 'd nòstre ore
e 'd nòstri dì.

Ma 'l seugn a scompariss e sota j'erno,
andoa che feuje e sol e vent giogavo,
a-i é mach pì mè cheur e le mie man
son piene 'd veuid.
Giuseppina Germanetti
Poesìa
Leteratura piemontèisa